මීට අමතරව ගාල්ල, පල්ලෙවෙල, මහනුවර, මතුගම, පාදුක්ක, නෑබඩ, යාපනය, මීගහගොඩ, කළුතර, මොරොන්තුඩුව, අනුරාධපුරය, වැල්ලවත්ත, කළුඅග්ගල, මොරටුව, මල්වාන, බොරැල්ල, මට්ටක්කුලිය, කඳාන, මාස්වෙල සහ මාලඹේ පදිංචි 53 හැවිරිදි පුද්ගලයෙකුද වනවා.මෙරට එන්නත්කරණ වැඩසටහන යටතේ ගැබිණි කාන්තාවන්ට කඩිනමින් එන්නත් ලබාදීම සිදුකරන ලෙසට රජයේ හෙද නිලධාරීන්ගේ සංගමය ඉල්ලීමක් කරනවා.ඊයේ දිනයේදී ගම්පහ දිස්ත්‍රික්කය සෞඛ්‍ය වෛද්‍ය නිලධාරි කොට්ඨාශයෙන් ආසාදිතයින් 122 ක් හඳුනාගෙන ඇති අතර, කටුනායක, සීදුව, සෞඛ්‍ය වෛද්‍ය නිලධාරි කොට්ඨාශයෙන් ආසාදිතයින් 91 ක් වාර්තා වී තිබෙනවා.බත්තරමුල්ල - පැලවත්ත ප්‍රදේශයේ පවත්වාගෙන ගිය සම්බාහන මධ්‍යස්ථානයක තරුණියන් දෙදෙනෙකු කොවිඩ් ආසාදිතයින් ලෙස හඳුනාගෙන තිබෙනවා.එසේම, ඇහැළියගොඩ ප්‍රදේශයේ සිදුකළ කොවිඩ් පරීක්ෂණවලදී ආසාදිතයින් 31 දෙනෙකු හඳුනා ගැණුනු අතර ඉන් 11 දෙනෙකු පසුගියදා එම ප්‍රදේශයේ පැවති විවාහ මංගල උත්සවයකට සහභාගි වූවන් බවයි වාර්තා වන්නේ.මේ අතර, ඊයේ දිනයේ මුව ආවරණ නොපැළඳීම සහ සමාජ දුරස්ථභාවය පවත්වා නොගැනීම ඇතුළු නිරෝධායන නීති උල්ලංඝනය කිරීම සම්බන්ධයෙන් පුද්ගලයින් 548 දෙනෙකු අත්අඩංගුවට ගත් බව පොලිස් මාධ්‍ය ප්‍රකාශක නියෝජ්‍ය පොලිස්පති අජිත් රෝහණ සඳහන් කළා.